อ่านเจอร้าน KANSAI ในพันทิพ คนเขียนแนะนำกันเยอะมาก พูดถึง โอโกโนมิยากิ หรือ พิซซ่าญี่ปุ่น ว่าอร่อยสุดๆ พิซซ่าญี่ปุ่นเป็นของโปรดอยู่แล้ว ทำให้สนใจมาก แถมอยู่แถวบางลำพูถิ่นคุ้นเคย ฉะนั้นพลาดไม่ได้

ร้านนี้อยู่ในซอยตรงข้ามวัดชนะสงคราม มีการเตือนว่าคนแน่นมาก เลยเลือกที่จะมาตอนบ่ายโมง แต่คนก็ยังเต็มร้าน ต้องรอประมาณ 10 นาที ถึงจะได้ที่นั่ง

เราเลือกสั่ง พิซซ่าโอโกโนมิยากิ ราคา 165 บาท ข้างในมีผัก เบคอน ชีส และปลาหมึกชิ้นโต แป้งข้างนอกกรอบ ด้านในนุ่มรสเข้มข้นด้วยชีส อร่อยที่สุดเท่าที่เคยกินมา

ส่วนอาหารอย่างอื่นก็มี อุด้ง เทปันยากิ ปลาดิบ ซูชิ เราไปกันแค่ 2 คน เลยสั่งเพิ่มได้ไม่กี่อย่าง ได้แก่ ปลาดิบ ผักโขมผัดเนย ซูชิ และอุด้งเต้าหู้ในมิโซซุป

หลังจากทานอาหารเรียบร้อยประมาณบ่าย 2 ก็เหลือแต่โต๊ะเรา เห็นว่าร้านนี้มีคนทำงานแค่ 3 คน คือ เชฟ คนเก็บจาน และเจ้าของร้าน ซึ่งเป็นทั้งคนเสริฟและเก็บเงิน เจ้าของร้านเล่าว่าเเพิ่งปิดร้านได้หนึ่งปี เรียนสูตรอาหารมาจากร้านของพ่อแม่เพื่อนในญี่ปุ่น ตอนเปิดร้านเดือนแรกเงียบมาก จนกระทั่งหนังสือพิมพ์ ASTV ผู้จัดการ มาเขียนถึง ตั้งแต่นั้นมาคนก็แน่นตลอด

ร้านนี้เปิด 2 เวลา คือ 11.00-14.00 และ 17.00-22.00 ถ้าจะไป แนะให้โทร.จองก่อน เพราะร้านเล็กและลูกค้าแน่นตลอด เบอร์โทร. 02-281-8947 และ 081-905-2258